Projektazonosító	Projekt megnevezése	Támogatást igénylő neve	Akciótervi nevesítés elszámolható közkiadás2 összege (Ft)	Projekt rövid bemutatása	Támogathatóság feltételei	
1.	ÉAOP-5.1.1/B2-12-k1-2012-0001	Nyugati városrész szociális rehabilitációja	Szolnok Megyei Jogú Város Önkormányzata	445 161 040	A projekt kertében megvalósul az 1980-as évek végén épült 48 db rossz műszaki állapotban lévő lakás felújítása és összkomfortossá tétele, az ezt lehetővé tevő közműfejlesztés. A humán szolgáltatási infrastruktúra fejlesztése keretében közösségi ház épül, zöldfelület növelés keretében játszótér kialakítására kerül sor. A közbiztonság növelését és a fejlesztés eredményeinek megőrzését kamerarendszer biztosítja, közszféra-szolgáltatások bővüléseként polgárőrség épület kerül kialakításra. A területen élő hátrányos helyzetű, illetve roma népesség foglalkoztatási helyzetének javítása érdekében képzési, reszocializációs, munkaerő-piaci esélyeket növelő képzés valósul meg. A résztvevők számának biztosítását és a képzés látogatottságát a képzés ideje alatt juttatott megélhetési hozzájárulás segíti. Pályázati programalap létrehozására kerül sor szolnoki civil szervezetek számára “mini-projektek” megvalósítására az alábbi két témában az akcióterülethez, illetve az ott élő lakossághoz kapcsolódóan:
- Közösségfejlesztést és a szabadidő eltöltését segítő szolgáltatások, tanfolyamok, képzési programok kialakítása az akcióterületen élő gyermekek számára
- Integrált településfejlesztési tevékenységekhez (pl. parkosítás, játszóterek kiépítése, parlagfű irtás, stb.) kapcsolódó helyi társadalmi akciók szervezése	Akciótervi nevesítést követő projektfejlesztés feltételei:
a)	Pontosan kell kijelölni akcióterületet, meg kell határozni viszonyát az érintett településrészekhez. A releváns indikátorokat és a kötelező helyzetértékelést, funkcióelemzést, beavatkozási eszközrendszereket ennek megfelelően szükséges meghatározni.
b)	Bővíteni kell a Támogatói Csoport tagjainak körét a fejlesztések társadalmi beágyazottságának elősegítése céljából. Kerüljenek bevonásra: konzorciumi partner, rendőrség, polgárőrség és a területen aktív civil szervezet(ek).
c)	Felül kell vizsgálni a konzorciumi tagok körét, tekintettel a kistérségi társulások intézményi módosulására. Részletesen be kell mutatni a Szolnoki Kistérség Többcélú Társulása Humán Szolgáltató Központ működését minimum a projekt megvalósítási idejének végéig.
d)	Felül kell vizsgálni a kockázatelemzést, az alábbi kockázatok beépítése elvárás:
i.)	A konzorciumi partner szerepét érintő intézményi kockázatok, tekintettel a társulások megszűnésére, vagy átalakulására vonatkozó jogszabályi változásokra.
ii.)	A bérlakásokkal kapcsolatos fenntartási kockázatokra, tekintettel a közművesítés miatt megnövekedő rezsiköltségekre a lakbérfizetési kockázatok mellett.
e)	Részletesen be kell mutatni a Kiemelt projekt felhívás C7.3 a) n. pontjának megfelelően: hogyan kívánja a projektgazda megteremteni minimum 10 fő akcióterületen élő lakos közmunka keretében történő foglalkoztatását a fenntartási időszak végéig.
f)	A Kiemelt projekt felhívás C2. pontja alapján a közterületekhez kapcsolódó közmű felújítási tevékenység nem támogathatóköltsége (42.545.000 Ft) nem elszámolható.
g)	El kell készíteni a tervezett Közösségi ház részletes igényfelmérését és rendezvénynaptárral alátámasztott kihasználtsági tervét.
h)	Újra kell gondolni a soft tevékenységeket, hogy azok egyértelműen kapcsolódjanak az akcióterületet kijelölő jogosultsági kritériumok problémáihoz és összhangban legyenek a fizikai beavatkozásokkal. Ennek kapcsán javasolt olyan képzési-foglalkoztatási programok indítása, amelyek kapcsolódnak a környező ipari területek munkaerő igényéhez.
i)	A projektfejlesztési időszakban el kell készíteni a lakóépületek felújítási időszakára vonatkozó lakossági igényfelmérésen alapuló elhelyezési tervet
j)	Felül kell vizsgálni az indikátorokat, különösen a hiányzó (pl. zöldfelület megújítás) és alultervezett (pl. soft tevékenységekre vonatkozó indikátor) indikátorok esetében.
k)	Statisztikai adatokkal, elemzésekkel kell igazolni, a Meggyesi telepre fókuszáltan önálló polgárőrség létrehozásának szükségességét és működésének pontos módját.
l)	Be kell mutatni a soft elemek menedzsmentjében résztvevő szakmai közreműködőket.
m)	Szükséges a projekt költségvetésének részletes kidolgozása.	
2.	ÉAOP-5.1.1/B2-12-k1-2012-0002	A nyíregyházi Örökösföld lakótelep rehabilitációja	Nyíregyháza Megyei Jogú Város Önkormányzata	250 000 000	A projekt során 10 db iparosított technológiával készült panel épület energetikai korszerűsítése történik meg
Az Örökösföldön a közszolgáltatások korszerűsítését két nevelési intézmény (Tündérkert Keleti Óvoda Margaréta Tagintézménye és a Tündérkert Keleti Óvoda Kikelet Tagintézménye) felújítása szolgálja. A tevékenység során a Margaréta Tagintézmény külső hőszigetelése, és a korábban elmaradt nyílászárók cseréje, illetve a Kikelet Tagintézmény esetében nyílászárócsere és a gázrendszer átalakítása tervezett.
A megújuló  Fazekas János téren egy kör alakú közösségi tér kialakítása.(zöldsziget) kerül kialakításra, megvalósul egy játszótér
rekonstrukciója, valamint sétányok kialakítására, járdafelújításra, padok és szelencék kihelyezésére;
gyepfelújításra, fák és cserjék telepítésére, öntözőrendszer kialakítására kerül sor.
A fentieken túl a projekt tartalmaz soft elemeket is, melyek egy részét közvetlenül bevonni tervezett konzorciumi partnereink segítségével, más részét pedig közvetett módon, programalap felhasználásával kívánja megvalósítani a projektgazda.	Akciótervi nevesítést követő projektfejlesztés feltételei:
a)	KSH statisztikai adatokkal kell alátámasztani az akcióterület jogosultsági kritériumoknak való megfelelését. A lakásállományra vonatkozó statisztikai adatokkal kell alátámasztani a Projekt adatlap III.8. pontjában szereplő adatokat.
b)	Az akcióterületi tervben részletesen be kell mutatni, hogy a tervezett beavatkozások hogyan befolyásolják a jelenlegi parkolási helyzetet.
c)	Újra kell gondolni a megvalósítási ütemtervet, ezen belül a soft elemeket úgy kell tervezni, hogy tartalmukban és ütemezésükben illeszkedjenek a tervezett fizikai beruházásokhoz.
d)	Részletesen be kell mutatni a megvalósítás projektmenedzsmentjét, annak alkalmasságát, munkaidő-beosztását.
e)	Felül kell vizsgálni az indikátorokat, és a kötelező indikátorokat szerepeltetni, és vállalt értéküket megfelelő módon bemutatni szükséges.
f)	A soft tevékenységeknek meg kell felelniük a Kiemelt projekt felhívás C7.3. a) k. pontjában meghatározottaknak, azaz lakótelepi akcióterület esetén minimum 2 tevékenységet kell tervezni.
g)	Részletesen be kell mutatni a soft tevékenységeknek az akcióterületi jogosultsági kritériumokkal való kapcsolatát.
h)	Részletesen be kell mutatni a napelemek telepítésének szakmai indokát, ezen belül milyen további társasházi fejlesztés, energiakorszerűsítési fejlesztés lenne indokolt az akcióterületen és ezek közül miért a napenergiát felhasználó fejlesztési tevékenység lett kiválasztva.
i)	A kockázatok körét és kezelési módját újra kell gondolni, bővíteni és részletesebben kifejteni.
j)	A hosszú távú működtetést és a fenntartást projektelemenként, külön szakértői és intézményi szempontból is részletesen be kell mutatni.	
	Akciótervi nevesítésre javasolt összesen:	695 161 040	
	Az ÉAOP-5.1.1/B2kiírás kerete közkiadás alapon:	500 000 000	
	Az ÉAOP-5.1.1/B2 kiírás megemelt kerete közkiadás alapon	695 161 040